หุ้นบวก12จุดยังไปได้อีกไกล
ดัชนีหุ้นไทยปิดที่ 937.04จุดบวก12.47จุดท่มกลางมูลค่าซื้อขายปานกลาง 37,244ล้านบาท
13 ก.ย. 2553

ดัชนีหุ้นไทยปิดที่ 937.04จุดบวก12.47จุดท่มกลางมูลค่าซื้อขายปานกลาง 37,244ล้านบาท
สภาวะตลาดหุ้นวันที่ 13 ก.ย. บวกทั่วเอเชีย ส่วนดัชนีหุ้นไทยปิดที่ 937.04 จุด บวก 12.47 จุด เพิ่มขึ้น 1.35%  ท่ามกลางมูลค่าการซื้อขายปานกลาง 37,244  ล้านบาท  โดยมีแรงซื้อหุ้นกล่มพลังงาน นำโดยครอบครัวปตท.(PTT)  บริษัทปูนซิเมนต์ไทย (SCC) หุ้นมือถือ    บริษัทแอดวานซ์อินโฟเซอร์วิส(ADVANC) 
นางสาวจิตรา อมรธรรม ผู้ช่วยกรรมการผู้จัดการฝ่ายวิเคราะห์หลักทรัพย์ บล.ฟินันเซียไซรัส กล่าวว่า  แนวโน้มดัชนีหุ้นยังมีโอกาสปรับตัวขึ้นต่อเนื่อง แม้ว่าระหวางวันจะมีการขายทำกำไร เนื่องจากสภาพคล่องที่มีอยู่มาก  โดยเฉพาะแรงซื้อของนักลงทุนต่างชาติ  จึงมีโอกาสที่บริษัทฯจะปรับเป้าดัชนีปีนี้เป็น 1,000 จุด และ 1,200 จุดในปีหน้า
"ต่างชาติที่พึ่งเข้ามาซื้อหุ้นไทยมาก แถวดัชนี 880 จุด ได้กำไรจากราคาหุ้นประมาณ 5-6% และค่าเงินบาทที่แข็งขึ้นอีก 5%   ยังไม่มากพอที่จะออกไป ที่ผ่านมามักจะขายหุ้นออกเมื่อมีกำไรจากหุ้นและค่าเงินประมาณ 20% "นางสาวจิตรากล่าว
สำหรับหุ้นที่แนะนำยังคงเป็นกลุ่มพลังงานที่ราคายังขยับขึ้นไม่มาก รวมถึงหุ้นที่ได้รับประโยชน์จากค่าเงิน และภาวะเศรษฐกิจในประเทศที่ดีขึ้น เช่น  ธนาคารพาณิชย์ กลุ่มวัสดุก่อสร้าง รับเหมาก่อสร้าง 
ส่วนกรณีที่นักวิเคราะห์มีการปรับประมาณการราคาหุ้นปตท. เช่น บริษัทหลักทรัพย์กิมเอ็ง(ประเทศไทย)ให้ราคาเป้าหมายใหม่ 335 บาท หลังโครงการลงทุนโรงแยกก๊าซ หน่วยที่ 6 ในมาบตาพุดมีความเสี่ยงน้อยลง   ส่วนบล.ฟินันเซียไซรัส ยังคงเป้าหมายที่ 330 บาท